Csongrád Város Polgármesterétől



## 

## Száma: FJL/-110-3/2022

## Témafelelős: Keller Ilona

# E l ő t e r j e s z t é s

# Csongrád Város Önkormányzata Képviselő-testületének

**2022. május 26-i ülésére**

Tárgy: A Csoterm Kft. 2021.évi beszámolója

Tisztelt Képviselő-testület!

A Csoterm Kft. elkészítette a 2021.évi beszámolóját.

A Kft. éves beszámolóját az előterjesztés melléklete szerint, az alábbi részletezettséggel terjesztem a Képviselő-testület elé:

1. Egyszerűsített éves beszámoló mérleg és eredménykimutatás

2. Kiegészítő melléklet

3. Üzleti jelentés

4. Független könyvvizsgálói jelentés.

A Csoterm Kft. gazdálkodásáról készült beszámoló alapján: a 2021 december 31-i mérleg főösszege: 326.349 eFt, nettó árbevétele: 90.077 eFt, adózott eredménye: 5.904 eFt (nyereség). A Kft. mérlegfőösszege az előző évhez képest az elszámolt értékcsökkenés miatt mintegy 3 %-kal csökkent.

A Kft. árbevétele az előző évhez a kedvezőbb ármegállapítás miatt jelentős mértékben (66%) növekedett, ennek köszönhetően 2 veszteséges évet követően 2021. évben ismét nyereségesen tudott gazdálkodni.

A Kft. Felügyelő Bizottsága a beszámoló anyagát 2022. május 12-én megtárgyalta, azt a taggyűlés részére elfogadásra javasolta.

A Független könyvvizsgálói jelentés szerint a beszámoló megbízható és valós képet ad a Kft. vagyoni és pénzügyi helyzetéről.

Tájékoztatom a Tisztelt Képviselő-testületet, hogy a Kft. 2022. május 16-án taggyűlését megtartotta, ahol a határozati javaslatban foglaltak elfogadása a Képviselő-testület utólagos jóváhagyásával, feltételesen megtörtént.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**Határozati javaslat**

Csongrád Város Önkormányzatának Képviselő-testülete megtárgyalta a „Csoterm Kft. 2021. évi beszámolója” tárgyú polgármesteri előterjesztést és az alábbi döntést hozza.

1. A Képviselő-testület elfogadja a CSOTERM Kft-nek az előterjesztés 1. számú melléklete szerinti 2021. évi beszámolóját. A 2021. évi mérleg főösszegét 326.349 eFt, adózott eredményét (nyereségét) 5.904 eFt-ban állapítja meg.

A Képviselő-testület felkéri az ügyvezetőt, hogy a közzététel érdekében szükséges intézkedéseket tegye meg.

Határidő: 2021 évi egyszerűsített beszámoló cégbírósághoz történő benyújtása: 2022.05.31.

Felelős: Ádám Erika ügyvezető igazgató

Erről jegyzőkönyvi kivonaton értesítést kapnak:

1. A Képviselő-testület tagjai
2. Bedő Tamás polgármester
3. Dr. Juhász László jegyző
4. Fejlesztési és Üzemeltetési Iroda és általa
5. Csoterm Kft.

Csongrád, 2022.május 16.

Bedő Tamás

polgármester